मनुष्यालय चन्द्रिका

मनुष्यालयचंद्रिका सोलहवीं शताब्दी ईस्वी में संस्कृत में लिखा गया एक ग्रंथ है जो गृह की वास्तुकला से संबंधित है। इस ग्रन्थ के लेखक तिरुमंगलत नीलकंठन मुसत हैं। यह ग्रन्थ भारत के उस क्षेत्र में प्रचलित घरेलू वास्तुकला के मूल सिद्धांतों का सार है जिसे अब केरल राज्य के नाम से जाना जाता है।  केरल की पारंपरिक वास्तुकला के मूल संदर्भग्रन्थ के रूप में इस ग्रंथ की लोकप्रियता अब तक बनी हुई है। इस ग्रंथ के आरंभिक प्रवचन में त्रिप्रंगोड, त्रिक्कंदियूर, अलातियूर आदि के मंदिरों में विराजमान देवताओं के उल्लेख से यह अनुमान लगाया जा सकता है कि इसके लेखक इन मंदिरों के निकट किसी स्थान के निवासी रहे होंगे। इसके लेखक के जीवन के बारे में बहुत कम जानकारी है, केवल इतना ज्ञात है कि उन्होंने हाथियों के अध्ययन पर मतंगलीला नामक एक ग्रन्थ की भी रचना की है। 

सन्दर्भ

श्रेणी:भारतीय वास्तुशास्त्र